Kompagnunezh Vreizh-Veur evit Su-Afrika (« British South Africa Company » pe BSAC e saozneg) zo bet krouet gant Cecil Rhodes evit kas war-raok ur bolitikerezh drevadenniñ ha touzerezh e Su Kreiz-Afrika, gant asant ar Rouantelezh-Unanet. An embregerezh brevez he deus meret ar vro betek 1909, pa dro ez-ofisiel he statud da drevadenn ar Rouantelezh-Unanet dindan an anv a Rhodesia. E 1924 ez eo rannet e daou damm ar vro : Rhodesia an Norzh (a vo adanvet Zambia diwezhatoc’h) ha Rhodesia ar Su, a anavezomp dindan anv Zimbabwe hiriv.